Legal Document

Category: 9

Text:
18. ΝΟΜΟΣ υπ’ αριθ. 43 της 8/16 Μαΐου 1975 (ΦΕΚ Α΄ 93)  (Διορθ. Ημαρτ. εν ΦΕΚ Α΄ 113 της 12 Ιουν. 1975)  Περί ιδρύσεως Εθνικής Βιομηχανίας Αεροπορικού Υλικού. Σύμφωνα με την παρ. 1 άρθρ. 44 Νόμ. 1947/1991 (ΦΕΚ Α΄ 70), τόμ. 36 σελ. 74,408, όπου στις διατάξεις του Νόμ. 43/1975 γίνεται μνεία για Υπουργούς Συντονισμού και Προγραμματισμού ή Εθνικής Αμύνης, που οπωσδήποτε ενεργούν ή εποπτεύουν ο καθένας χωριστά ή από κοινού ή ομού με τον Υπουργό Οικονομικών, στο εξής πλέον νοείται μόνος ο Υπουργός Οικονομικών, ο οποίος ακόμα εκπροσωπεί το Ελληνικό Δημόσιο ως μέτοχος στη Γεν. Συνέλευση Μετόχων της Ελλην. Αεροπορικής Βιομηχανίας (Ε.Α.Β.). Οι διατάξεις του Νόμ. 889/1979, τόμ. 23 σελ. 140,156 δεν εφαρμόζονται για τα έργα που εκτελέστηκαν και εκτελούνται σύμφωνα με τον Νόμο αυτόν. Σύστασις Εταιρείας Άρθρ.1.-1.Επιτρέπεται η δια συμβάσεως μεταξύ αφ’ ενός του Ελληνικού Δημοσίου, εκπροσωπουμένου παρά των Υπουργών Συντονισμού και Προγραμματισμού, Εθν. Αμύνης και Οικονομικών και αφ’ ετέρου της Ελληνικής Τραπέζης Βιομηχανικής Αναπτύξεως (ΕΤΒΑ) σύστασις Ανωνύμου Εταιρείας, υπό την επωνυμίαν «Εθνική Βιομηχανία Αεροπορικού Υλικού» (ΕΒΑΥ), σκοπός της οποίας είναι η ίδρυσις και λειτουργία εν Ελλάδι εκσυγχρονισμένης Βιομηχανίας Αεροπορικού Υλικού προς κάλυψιν των αναγκών των Ενόπλων Δυνάμεων και λοιπών δημοσίων υπηρεσιών ως και προς παροχήν υπηρεσιών εις τρίτους, εις τον τομέα της    (Αντί για τη σελ. 73(δ) Σελ. 73(ε) Τεύχος 1241-Σελ. 39 Κρατικό Εργοστάσιο Αεροπλάνων 38.Α.ζ.15-18   85 συντηρήσεως, επισκευής και κατασκευής αεροσκαφών και εν γένει αεροδιαστημικού υλικού. Απαγορεύεται η ίδρυσις παρομοίας βιομηχανίας παρά τρίτων, άνευ προηγουμένης αδείας των Υπουργών Συντονισμού και Προγραμματισμού και Εθνικής Αμύνης. «Σκοπός επίσης της Εταιρείας είναι οι κατασκευές και η παροχή υπηρεσιών στον τομέα ηλεκτρονικών (τηλεπικοινωνίες - πληροφορική - συστήματα ελέγχου πυρός - αναμεταδότες τηλεοπτικών και ραδιοφωνικών προγραμμάτων), σε παντός είδους κινητήρες (στρατιωτικούς και πολιτικούς), καθώς και στα παρελκόμενα αυτών, σε συστήματα ήπιων μορφών ενέργειας και σε οπλικά συστήματα παντός τύπου (εγκατεστημένα επί ιπτάμενων μέσων, εδάφους, πλοίων και παντός τύπου χερσαίων οχημάτων), και η παροχή επαγγελματικής εκπαίδευσης και κατάρτισης πάνω στα αντικείμενα δραστηριότητας της Εταιρείας. Με απόφαση του Υπουργού Οικονομικών, δημοσιευόμενη στην Εφημερίδα της Κυβερνήσεως, είναι δυνατόν να επεκτείνεται ο σκοπός της Εταιρείας και σε άλλες συναφείς δραστηριότητες». Το δεύτερο εδάφιο προστέθηκε από την παρ. 1 άρθρ. 8 Νόμ. 2166/1993 (ΦΕΚ Α΄ 137), Τόμ. 12, σελ. 86,301. 2.Αι μετοχαί της ως άνω Εταιρείας κατανέμονται μεταξύ του Ελληνικού Δημοσίου και της ΕΤΒΑ κατά τα δια της οικείας συστατικής της Εταιρείας πράξεως οριζόμενα ποσοστά. Παντως η πλειοψηφία των μετοχών, ανήκει πάντοτε εις το Ελληνικόν Δημόσιον, καθ’ ολόκληρον την διάρκειαν της Εταιρείας. Το Ελληνικόν Δημόσιον δύναται δι’ αποφάσεων των Υπουργών Συντονισμού και Προγραμματισμού και Εθνικής Αμύνης, να μεταβιβάζη μέρος των εις αυτό ανηκουσών μετοχών, μόνον εις νομικά πρόσωπα δημοσίου δικαίου, διαφυλαττομένης όμως πάντοτε υπέρ του Ελληνικού Δημοσίου της απολύτου πλειοψηφίας (51%) του συνόλου των μετοχών της Εταιρείας. 3.Η περαιτέρω μεταβίβασις των ως άνω μετοχών, ως και η μεταβίβασις των εις την ΕΤΒΑ ανηκουσών μετοχών, απαγορεύεται άνευ προηγουμένης αδείας των Υπουργών Συντονισμού και Προγραμματισμού και Εθνικής Αμύνης. 4.Αι διατάξεις των παρ. 2 και 3 του παρόντος άρθρου εφαρμόζονται αναλόγως και επί πάσης, υφ’ οιανδήποτε μορφήν, αυξήσεως του εταιρικού κεφαλαίου και εκδόσεως νέων μετοχών. 5.Επί του τίτλου των μετοχών της Εταιρείας αναγράφονται οι περιορισμοί των παρ. 2 και 3 του παρόντος άρθρου. 6.Το Καταστατικόν της Εταιρείας θέλει εγκριθή δια κοινής αποφάσεως των Υπουργών Συντονισμού και Προγραμματισμού, Εθνικής Αμύνης και Εμπορίου. 7.Το Καταστατικόν της Εταιρείας ως και η δημοσίευσις αυτού εις την Εφημερίδα της Κυβερνήσεως, απαλλάσσεται παντός εν γένει φόρου, τέλους ή επιβαρύνσεως οιασδήποτε, υπέρ του Δημοσίου, του Ταμείου Συντάξεων Νομικών ή οιουδήποτε τρίτου.    Σελ. 74(ε) Τεύχος 1241-Σελ. 40 8.Τα μέλη του Διοικητικού Συμβουλίου της Εταιρείας ορίζονται εις 9. Ως μέλη του Δοικητικού Συμβουλίου της άνω Εταιρείας δύνανται να διορίζωνται ή εκλέγωνται και εν ενεργεία ή συντάξει δημόσιοι, στρατιωτικοί και πολιτικοί υπάλληλοι ή υπάλληλοι ΝΠΔΔ, μη ισχύοντος εν προκειμένω οιουδήποτε κατά τας κειμένας διατάξεις κωλύματος ή ασυμβιβάστου λόγω της τοιαύτης ιδιότητος. Οπωσδήποτε, τα μέλη του Διοικητικού Συμβουλίου δέον να τυγχάνουν της εγκρίσεως των Υπουργών Συντονισμού και Προγραμματισμού και Εθνικής Αμύνης παρεχομένης δια κοινής πράξεως αυτών. 4 εκ των μελών του Διοικητικού Συμβουλίου ορίζονται υπό του Υπουργού Εθνικής Αμύνης δι’ αποφάσεως αυτού. 9.Κατά τα λοιπά εφαρμόζονται αι περί Ανωνύμων Εταιρειών κείμεναι διατάξεις. Εξουσιοδότησις προς σύναψιν συμβάσεων Άρθρ.2.-1.Εξουσιοδοτούνται οι Υπουργοί Συντονισμού και Προγραμματισμού, Εθνικής Αμύνης και Οικονομικών, όπως συνάπτωσι δια λογαριασμόν του Ελληνικού Δημοσίου και της ΕΒΑΥ, συμβάσεις μετ’ αλλοδαπών ή ημεδαπών φυσικών ή νομικών προσώπων, δι’ ων θα αναθέτωσιν εις ταύτα: α.Την εκτέλεσιν των εργασιών κατασκευής των εργοστασίων και λοιπών εν γένει εγκαταστάσεων της ΕΒΑΥ, εν όλω ή εν μέρει, ως και την προμήθειαν και εγκατάστασιν εξοπλισμού και εν γένει υλικών υποστηρίξεως αυτών. β.Την εκτέλεσιν έργων συναφών προς τα εργοστάσια ταύτα. γ.Την τεχνικήν και διοικητικήν διεύθυνσιν (MA- NAGEMENT) της κατασκευής των εν λόγω εργοστασίων και της λειτουργίας αυτών και της ΕΒΑΥ, εν γένει, επί ωρισμένον ή αόριστον χρόνον. δ.Την παροχήν προς την ΕΒΑΥ υπηρεσιών τεχνικού συμβούλου. 2.Αι προμήθειαι υλικών υπό της ΕΒΑΥ θα γίνωνται απ’ ευθείας εκ των προμηθευτών, μη επιτρεπομένης της παρά του οίκου, όστις θα αναλάβη την τεχνικήν και διοικητικήν διεύθυνσιν της ΕΒΑΥ ή θα παρέχη υπηρεσίαν τεχνικού συμβούλου, προμηθείας των υλικών τούτων, ουδέ της παρ’ αυτού εισπράξεως μεσιτείας ή ετέρων δικαιωμάτων ένεκα των προμηθειών τούτων. 3.Αι εν παρ. 1 συμβάσεις θα ισχύουν από της υπογραφής των, μη χρήζουσαι νομοθετικής κυρώσεως, ουδέ δημοσιεύσεως εις την Εφημερίδα της Κυβερνήσεως.              38.Α.ζ.18 Κρατικό Εργοστάσιο Αεροπλάνων   86 Φορολογικαί και δασμολογικαί απαλλαγαί  και συναλλαγματικαί διευκολύνσεις Άρθρ.3.-1.Η εις την ΕΒΑΥ συνεισφορά και καταβολή του μετοχικού κεφαλαίου εν όλω ή εις δόσεις, εις μετρητά ή και εις είδος, ακίνητα ή έτερα πράγματα, ως και η έκδοσις και μεταβίβασις των μετοχών αυτής, είναι απηλλαγμέναι παντός φόρου ή τέλους, δημοσίου, δημοτικού ή υπέρ τρίτου, της απαλλαγής ταύτης ούσης αντικειμενικής. 2.Η ως άνω Εταιρεία απολαύει των απαλλαγών, φορολογικών και άλλων, των προβλεπομένων υπό του Ν.Δ. 2687/53 και του Νόμ. 4171/61, εις τας διατάξεις των οποίων θέλει υπαχθή η επένδυσις δια την ίδρυσιν και λειτουργίαν των εργοστασίων αυτής και πάσα συναφής επένδυσις. Προς τούτο θέλουσιν εκδοθή αι υπό των οικείων διατάξεων προβλεπόμεναι διοικητικαί πράξεις. Η εν λόγω επένδυσις χαρακτηρίζεται δια του παρόντος ως ιδιαιτέρας σημασίας δια την Εθνικήν Οικονομίαν. 3.α.Αι περιοχαί εις τας οποίας η ΕΒΑΥ θα ανεγείρη τα βιομηχανικά αυτής συγκροτήματα, αποτελούν, ελεύθερον τελωνειακώς χώρον. β.Η περίφραξις των ως άνω περιοχών, προς διαχωρισμόν αυτών από του λοιπού τελωνειακού εδάφους της χώρας, η επίβλεψις και φρούρησις αυτών υπό των Τελωνειακών Αρχών και η διαμετακίνησις των εισερχομένων και εξερχομένων προσώπων, διενεργείται κατά τα άρθρ. 2, 10 και 11 του Νόμ. 390/1914 περί της ελευθέρας ζώνης Θεσσαλονίκης, ως ο νόμος ούτος ισχύει νυν, λαμβανομένων υπ’ όψιν των αναγκών και των ειδικών συνθηκών λειτουργίας των εργοστασίων. γ.Η εισαγωγή των εισκομιζομένων εν τω ως είρηται ελευθέρω τελωνειακώς χώρω εκ του εξωτερικού ειδών, χρησιμοποιηθησομένων υπό της ΕΒΑΥ, συμπεριλαμβανομένων των κυρίων και ή βοηθητικών πρώτων υλών, οργάνων ως και αεροσκαφών, αεροπορικών συστατικών συναρμολογήσεως και κινητήρων ως και άλλου αεροδιαστημικού υλικού και η εξαγωγή εκ του χώρου του εργοστασίου ειδών εν γένει, διενεργούνται επί τη τηρήσει των σχετικών τελωνειακών και λοιπών διατυπώσεων. δ.Η εισαγωγή εκ του εξωτερικού εν τη αυτή περιοχή κυρίων και βοηθητικών πρώτων υλών, αναγκαίων δια την παραγωγήν των προϊόντων της ΕΒΑΥ, ως επίσης αεροσκαφών, κινητήρων και παντός είδους οργάνων, ενεργείται άνευ καταβολής οιουδήποτε εισαγωγικού δασμού ή συνεισπραττομένων οιωνδήποτε φόρων ή τελών χαρτοσήμου. ε.Προκειμένου περί των εξαγομένων εκ του χώρου του εργοστασίου ετοίμων ειδών παντός είδους, εφ’ όσον μεν ταύτα εξάγονται εις το εξωτερικόν, δεν επιβαρύνονται δια δασμών και συνεισπραττομένων τελών και φόρων, εφ’ όσον δεν διατίθενται εις το εσωτερικόν, εφαρμόζονται αι        εκάστοτε κατά τον χρόνον εξόδου αυτών εκ του ελευθέρου τελωνειακώς χώρου της ΕΒΑΥ ισχύουσαι διατάξεις, καταβαλλομένων, εφ’ όσον η διάθεσις τούτων δεν πραγματοποιείται εις δικαιούχα ατελείας πρόσωπα, των δασμών και λοιπών φόρων των αναλογούντων επί των χρησιμοποιηθεισών δια την κατασκευήν των, εν όλω ή εν μέρει, πρώτων και βοηθητικών υλών, ως τοιούτων νοουμένων και των πάσης φύσεως ανταλλακτικών και εξαρτημάτων. ς.Δι’ αποφάσεων του Υπουργού Οικονομικών, εκδίδεται ο Τελωνειακός Κανονισμός λειτουργίας του ελευθέρου τελωνειακώς χώρου και καθορίζονται οι ειδικώτεροι όροι, προϋποθέσεις και διατυπώσεις, ως και πάσα ετέρα αναγκαία λεπτομέρεια δια την εφαρμογήν της παρούσης παραγράφου. 4.Η υποκατάστασις της ΕΒΑΥ εις τα εκ των κατά το άρθρ. 2 συμβάσεων δικαιώματα και υποχρεώσεις του Ελληνικού Δημοσίου, απαλλάσσεται αντικειμενικώς παντός φόρου ή τέλους, δημοσίου, δημοτικού ή υπέρ τρίτου. 5.Η υπό της ΕΤΒΑ μεταβίβασις προς την ΕΒΑΥ της κυριότητος της εκτάσεως της περιελθούσης εις αυτήν δι’ αναγκαστικής απαλλοτριώσεως δυνάμει της υπ’ αριθ. Ε. 4833/3690/24.5.1973 κοινής αποφάσεως των Υπουργών Εθνικής Οικονομίας και Οικονομικών (ΦΕΚ 156/4.6.73 τ.Δ΄), εν συνδυασμώ προς την υπ’ αριθ. Ε.Π. 1884/194/2.12.1972 κοινήν απόφασιν των Υπουργών Προγραμματισμού και Κυβερνητικής Πολιτικής και Εθνικής Οικονομίας (ΦΕΚ 1063/6.2.72 τεύχ. Β΄), κατά τας διατάξεις του Νόμ. 4458/1955 «περί βιομηχανικών περιοχών» προς τον σκοπόν της εγκαταστάσεως βιομηχανίας αεροπορικού υλικού, όστις σκοπός λογίζεται ως πληρούμενος δια της ιδρύσεως εργοστασίου της ΕΒΑΥ, απαλλάσσεται αντικειμενικώς του φόρου μεταβιβάσεως ακινήτων και παντός ετέρου φόρου ή τέλους, δημοσίου, δημοτικού ή υπέρ τρίτου. Λοιπαί απαλλαγαί Άρθρ.4.-Μηχανήματα, παρελκόμενα, ανταλλακτικά, εργαλεία και βιομηχανικός εξοπλισμός εν γένει, μεταφορικά μεσα προς χρησιμοποίησιν εντός της περιοχής των εργοστασίων, όργανα ερευνών και όργανα δοκιμών καταμετρήσεων και ελέγχου, ηλεκτρικός και ηλεκτρονικός εξοπλισμός γραφείων, τηλεπικοινωνιακαί συσκευαί και εγκαταστάσεις και το συναφές υλικόν, πυροσβεστικά οχήματα και έτερος πυροσβεστικός εξοπλισμός, ταινιόδρομοι, ανυψωτικά μηχανήματα, εκσκαφείς, γεωτρύπανα, ισοπεδωταί, οδοστρωτήρες και εν γένει μηχανή- ματα δι’ εκτέλεσιν έργων μηχανικού, γερανοί και οχήματα ρυμουλκήσεως υλικών και προϊόντων, ανελκυστήρες φορτοεκφορτώσεως (SILOS), ως και οιαδήποτε εν γένει κύρια ή βοηθητικά     (Μετά την σελ. 74(β) Σελ. 74,01 Τεύχος 565-Σελ. 59 Κρατικό Εργοστάσιο Αεροπλάνων 38.Α.ζ.18   87 υλικά, κατειργασμένα και ακατέργαστα, αναγκαία δια την αποπεράτωσιν της επενδύσεως, ενσωματούμενα υλικά οικοδομής (εξαιρέσει των προϊόντων εκ τσιμέντου, εκτός εάν ταύτα δεν παράγωνται εν Ελλάδι εις καταλλήλους ποιότητας, ως και κεραμευτικών και προϊόντων λατομείου) παραγόμενα ή μη εν Ελλάδι υπό της εγχωρίου βιομηχανίας, ως και τα υλικά συσκευασίας αυτών, εισαγόμενα δια την αρχικήν κατασκευήν ή τας μεταγενεστέρας επεκτάσεις των βιομηχανικών εγκαταστάσεων της ΕΒΑΥ, απαλλάσσονται οιωνδήποτε εισαγωγικών δασμών, τελών, εισφορών, φόρων και επιβαρύνσεων εν γένει, συμπεριλαμβανομένων και του φόρου κύκλου εργασιών, του ειδικού φόρου του Ν.Δ. 3092/1954 (άρθρ. 17), τυχόν δασμού αντιντάμπιγκ και των μετά των τελωνειακών δασμών επιβαλλομένων και συνεισπραττομένων τελών χαρτοσήμου. Η ως άνω ατέλεια εφαρμόζεται, επίσης, εις τα ειδικά οχήματα ή εξοπλισμόν τα μη διαθέσιμα εν Ελλάδι και προοριζόμενα προς χρήσιν εις την κατασκευήν του έργου και την εκτέλεσιν των σχετικών εργασιών. 2.Δια την εισαγωγήν των εν τη προηγουμένη παραγράφω αναφερομένων ειδών, ουδεμία άδεια εισαγωγής απαιτείται. Αι τελωνειακαί Αρχαί υποχρεούνται όπως παραδίδωσι τα ανωτέρω είδη ατελώς, επί τη καταθέσει υπό της ΕΒΑΥ διασαφήσεως εισαγωγής και υπευθύνου δηλώσεως, ότι τα εν λόγω είδη εισάγονται δια τον κατά τον παρόντα νόμον σκοπόν. Τα ούτως εισαγόμενα είδη δέον όπως αναφέρονται λεπτομερώς εν τη υπευθύνω δηλώσει της Εταιρείας και η περιγραφή αυτών πρέπει να είναι σύμφωνος προς τας συντασσομένας και κατατεθειμένας εις το Τελωνείον διασαφήσεις εισαγωγής. Εν των πρωτοτύπων της υπευθύνου δηλώσεως της Εταιρείας θα διαβιβάζηται προς το Υπουργείον Βιομηχανίας υπό των Τελωνειακών Αρχών, ευθύς μετά τον εκτελωνισμόν των εν λόγω ειδών. 3.Τα εισαγόμενα, ως εν παρ. 1 του παρόντος άρθρου είδη, χρησιμοποιούνται αποκλειστικώς δια τους εν άρθρ. 1 σκοπούς. Απαγορεύεται η άνευ προγενεστέρας εγγράφου εγκρίσεως των Υπουργείων Συντονισμού και Προγραμματισμού και Οι           Σελ. 74,02 Τεύχος 565-Σελ. 60 κονομικών γνωστοποιουμένης και εις το Υπουργείον Βιομηχανίας και πληρωμής των εισαγωγικών δασμών, τελών, εισφορών, φόρων και επιβαρύνσεων, εν γένει, εξ ων εχώρησεν απαλλαγή κατά την παρ. 1 του παρόντος άρθρου, χρησιμοποίησις οιουδήποτε εισαγομένου ως άνω ατελώς είδους δια σκοπούς διαφόρους των υπό του παρόντος καθοριζομένων. 4.Άπασαι αι φορολογικαί απαλλαγαί, (μερικαί ή ολικαί), προβλεπόμεναι υπό του παρόντος, ως και αι απαλλαγαί από δασμών, τελών χαρτοσήμου, φόρου κύκλου εργασιών και άλλων επιβαρύνσεων, εν γένει, είναι αντικειμενικαί. 5.Άπασαι αι πληρωμαί υπό του Δημοσίου ή της ΕΒΑΥ προς το μέλλον να αναλάβη την τεχνικήν και διοικητικήν διεύθυνσιν (MANAGEMENT) της ΕΒΑΥ αλλοδαπόν φυσικόν ή νομικόν πρόσωπον δια τας προς την ΕΒΑΥ προσφερομένας υπηρεσίας τούτου απαλλάσσονται παντός φόρου και τέλους, περιλαμβανομένου του φόρου εισοδήματος και του τέλους χαρτοσήμου ή άλλης επιβαρύνσεως υπέρ του Δημοσίου ή τρίτου και πραγματοποιούνται εις δολλάρια ΗΠΑ, των αρμοδίων αρχών υποχρεουμένων όπως εγκρίνωσι την χορήγησιν του αντιστοίχου ποσού ξένου συναλλάγματος. Εργολήπται, προμηθευταί, τεχνικοί  σύμβουλοι κλπ. Άρθρ.5.-1.Αι διατάξεις του άρθρ. 4 εφαρμόζονται και επί των αναλαμβανόντων την εκτέλεσιν εργασιών ή προμηθειών, εκ των εν άρθρ. 2 παρ. 1 εδάφ. α, β, γ και δ, διαλαμβανομένων. 2.Τα περί ων το άρθρ. 4 και δια τας εν παρ. 1 του παρόντος άρθρου εργασίας ή προμηθείας εισαγόμενα είδη, δύνανται να εξάγωνται εν συνεχεία της εκπληρώσεως του σκοπού εισαγωγής των ανεξαρτήτως του χρονικού διαστήματος της πραγματικής χρησιμοποιήσεως αυτών παρά τη ΕΒΑΥ ή χάριν αυτής, άνευ οιασδήποτε δασμολογικής επιβαρύνσεως. 3.Επιφυλασσομένης της διατάξεως της παρ. 5 του άρθρ. 4, τα εν παρ. 1 του παρόντος άρθρου αλλοδαπά φυσικά ή νομικά πρόσωπα, δεν υπόκεινται εις φορολογίαν εισοδήματος, επί τοιούτου κτωμένου εν τω εξωτερικώ, φορολογούνται δε τα εν Ελλάδι κτώμενα κέρδη αυτών εξευρισκόμενα κατά τας γενικάς διατάξεις περί φορολογίας του εισοδήματος και ουχί κατά τα εν άρθρ. 36α του Ν.Δ. 3323/1955 οριζόμενα.     38.Α.ζ.18 Κρατικό Εργοστάσιο Αεροπλάνων   88 Άδειαι κατασκευών Άρθρ.6.-1.Η απαιτουμένη δια την ίδρυσιν των εγκαταστάσεων της «Εθνικής Βιομηχανίας Αεροπορικού Υλικού» άδεια σκοπιμότητος χορηγείται δια του παρόντος. 2.Η έγκρισις των αναγκαίων σχεδίων υπολογισμών και μελετών επί της δομήσεως των κτιρίων, των μηχανολογικών, ηλεκτρικών, υδραυλικών εγκαταστάσεων και των τοιούτων υποδομής ως και των λοιπών εν γένει εγκαταστάσεων των εργοστασίων της ΕΒΑΥ, παρέχεται συμφώνως προς τα ισχύοντα δια τα έργα της πολεμικής Ελληνικής Αεροπορίας. 3.Αι διατάξεις περί εκτελέσεως δημοσίων έργων δεν εφαρμόζονται επί έργων κατασκευασθησομένων βάσει των διατάξεων του παρόντος ή σχέσιν εχόντων προς την εκπλήρωσιν του σκοπού της ΕΒΑΥ. Διατηρήθηκε σε ισχύ από το άρθρ. 15 παρ. 3 Νόμ. 889/1979, τόμ. 23, σελ. 140,156. 4.Το Διοικητικόν Συμβούλιον της ΕΒΑΥ θα αναθέτη την κατασκευήν των έργων αυτής κατ’ αρχήν εις Έλληνας εργολήπτας δια δημοπρατήσεως. Προσωπικόν Άρθρ.7.-1.Αι αμοιβαί του υπό της ΕΒΑΥ ή υπό τρίτων αναλαμβανόντων την εκτέλεσιν εργασιών ή προμηθειών εκ των εν άρθρ. 2 παρ. 1 εδ. α, β, γ, δ προβλεπομένων χρησιμοποιηθησομένου αλλοδαπού προσωπικού, απαλλάσσονται οιασδήποτε εισφοράς υπό του εργοδότου ή του εργαζομένου προς οιουσδήποτε φορείς κοινωνικής ασφαλίσεως κυρίας ή επικουρικής. 2.Αι αμοιβαί του ως άνω αλλοδαπού προσωπικού εμβάζονται ελευθέρως εις ξένας χώρας δια της Τραπέζης της Ελλάδος μέχρι ποσού ίσου προς το 50% της αμοιβής εκάστου αλλοδαπού υπαλλήλου, εις δολλάρια ΗΠΑ. Εις ειδικάς περιπτώσεις το ποσοστόν τούτο δύναται ν’ αυξάνηται εις 75% κατ’ ανώτατον όριον, μετ’ απόφασιν της Νομισματικής Επιτροπής. 3.Το εν Ελλάδι εγκαθιστάμενον αλλοδαπόν προσωπικόν της ΕΒΑΥ και των αλλοδαπών Εταιρειών ή φυσικών προσώπων των αναλαμβανόντων: α)Την εκτέλεσιν παντός είδους έργων αυτής ή β)την τεχνικήν, διοικητικήν ή άλλην διεύθυνσιν (MANAGEMENT) της κατασκευής των εγκαταστάσεων αυτής και της λειτουργίας αυτής, όσον αφορά εις το εκ της ως άνω εργασίας του εισόδημα, υπόκειται εις φορολογίαν μόνον επί του εν Ελλάδι κτωμένου εισοδήματος, ασχέτως της διαρκείας παραμονής ή διαμονής αυτού εν Ελλάδι, του φόρου μη δυναμένου να υπερβή τον φόρον τον οποίον θα κατέβαλε δια το αυτό ποσόν, εις την χώραν, εις ην άλλως θα εφορολογείτο. «4.Η δήλωσις φορολογίας εισοδήματος υποβάλλεται αυτοπροσώπως υπό των ως άνω υποχρεώσεων ή δια πλη        ρεξουσίου ή ταχυδρομείται επί αποδείξει εις τον κατά το άρθρ. 13 του Ν.Δ. 3323/1955 αρμόδιον Οικονομικόν Έφορον μέχρι της 10ης Ιουνίου του οικείου οικονομικού έτους. Εις την περίπτωσιν ταύτην ο φόρος κατανέμεται εις δέκα ίσας δόσεις, εξ ων τέσσαρες καταβάλλονται εντός του μηνός Ιουνίου, εκάστη δε των επομένων καταβάλλεται εντός εκάστου των επομένων μηνών του οικείου οικονομικού έτους. 5.Δια την επιβεβαίωσιν του αλλοδαπού φόρου, ο οποίος αναλογεί εις το εν Ελλάδι εκ της ως άνω εργασίας κτηθέν εισόδημα υπό των εν λόγω υποχρέων, δέον όπως εις την οικείαν δήλωσιν τούτων επισυνάπτεται βεβαίωσις ή έτερον δικαιολογητικόν της αρμοδίας φορολογικής αρχής της χώρας, εις ην άλλως θα εφορολογούντο ούτοι. Εκ της βεβαιώσεως ταύτης δέον να προκύπτη το ποσόν του φόρου, το οποίον αναλογεί εις το συνολικόν εισόδημα του υποχρέου, βάσει των διατάξεων της φορολογικής νομοθεσίας της ισχυούσης εις την χώραν ταύτην κατά την περίοδον, εις ην αναφέρεται η δήλωσις, ως και το ποσόν του φόρου, το οποίον αναλογεί, επιμεριστικώς, εις το εισόδημα, το οποίον εκτήσατο ο υπόχρεως εν Ελλάδι, εκ της κατά τα ανωτέρω εργασίας του». Οι άνω παρ. 4 και 5 προστέθηκαν και οι παρ. 4, 5, 6 και 7 αναριθμήθηκαν σε 6, 7, 8 και 9 από την παρ. 1 άρθρ. 97 Νόμ. 1041/2-2 Απρ. 1980 (ΦΕΚ Α΄ 75), τόμ. 27, σελ. 196,27. 6.(4).Είδη ατομικής χρήσεως μη παραδιδόμενα ατελώς, είδη οικιακής χρήσεως, οικιακής οικονομίας και εν επιβατηγόν αυτοκίνητον κατ’ εργαζόμενον, εισαγόμενα υπό αλλοδαπών μονίμων κατοίκων εξωτερικού, αφικνουμένων ίνα απασχοληθούν εις την ΕΒΑΥ, παραδίδονται εις ελευθέραν χρήσιν, δι’ ολόκληρον το χρονικόν διάστημα της παραμονής και εργασίας των προσώπων τούτων εν Ελλάδι. Προκειμένου περί εργαζομένων, εγκατασταθησομένων επί τω ως άνω σκοπώ εν Ελλάδι μετά των μελών της οικογενείας των, μονίμων απάντων κατοίκων αλλοδαπής, επιτρέπεται η παράδοσις υπό τους αυτούς όρους και υπό το αυτό καθεστώς, δευτέρου επιβατηγού αυτοκινήτου. Δια την κυκλοφορίαν των ως άνω αυτοκινήτων οφείλονται τα υπό των εκάστοτε ισχυουσών διατάξεων προβλεπόμενα τέλη κυκλοφορίας. Αι ως άνω υπέρ του αλλοδαπού προσωπικού διατάξεις εφαρμόζονται και επί του Ελληνικής υπηκοότητος προσωπικού της ΕΒΑΥ, του διαμένοντος κατά τον χρόνον της παρ’ αυτή προσλήψεως εις το εξωτερικόν και επί πέντε συνεχή έτη διαβιώσαντος εν τη αλλοδαπή προ του επαναπατρισμού δια την ανάληψιν εργασίας παρά τη ΕΒΑΥ, ως και επί των άλλης υπηκοότητος Ελλήνων το γένος, εφ’ όσον άπαντες ούτοι καταλαμβάνουν θέσεις υπαλλήλων της ΕΒΑΥ ή αλλοδαπών εταιρειών ή φυσικών προσώπων αναλαμβανόντων εργασίας εκ των εν άρθρ. 2 παρ. 1 εδάφ. α, β, γ και δ αναφερομένων. 7.(5).Αιτήσει της ΕΒΑΥ, επιτρέπεται η είσοδος, παραμονή, κυκλοφορία και εργασία εν Ελλάδι αλλοδαπού προσωπικού χρησιμοποιηθησομένου υπό    Κρατικό Εργοστάσιο Αεροπλάνων 38.Α.ζ.18   89 (Αντί για τη σελ. 74,03(γ) Σελ. 74,03(δ) Τεύχος Θ13-Σελ. 93  90 της ΕΒΑΥ ή υπό τρίτων, δι’ εργασίας σχετικάς προς την ΕΒΑΥ, επιφυλασσομένων των περί εθνικής και δημοσίας ασφαλείας διατάξεων. 8.(6)Εις το κατ’ επιλογήν προσληφθησόμενον υπό της ΕΒΑΥ προσωπικόν του Κρατικού Εργοστασίου Αεροπλάνων (ΚΕΑ), θα καταβάλλεται κατά την τυχόν καταγγελίαν της συμβάσεως εργασίας του αορίστου χρόνου παρά της ΕΒΑΥ, οποτεδήποτε μετά την υπ’ αυτής πρόσληψίν του, παρά μεν του Δημοσίου αποζημίωσις συμφώνως προς τας διατάξεις του Ν.Δ. 169/69 δια την παρ’ αυτώ υπηρεσίαν του, παρά δε της ΕΒΑΥ αποζημίωσις κατά την εργατικήν νομοθεσίαν δια την παρ’ αυτή και μόνον εργασίαν του. 9.(7).Το απασχολούμενον παρά τη ΕΒΑΥ προσωπικόν της μελλούσης ν’ αναλάβη την τεχνικήν και διοικητικήν διεύθυνσιν (MANAGEMENT) της κατασκευής των βιομηχανικών της εγκαταστάσεων και της λειτουργίας αυτής επί ωρισμένον ή αόριστον χρόνον αλλοδαπής εταιρείας ή αλλοδαπού φυσικού προσώπου παραμένει κατά την διάρκειαν της απασχολήσεώς του παρά τη ΕΒΑΥ, υπαλληλικόν προσωπικόν της αλλοδαπής εταιρείας ή αλλοδαπού φυσικού προσώπου και δεν έχει κατά της ΕΒΑΥ δικαιώματα μισθών και λοιπών παροχών εκ της εργασίας του ως και αποζημιώσεων εκ των Νόμ. 2112/1920, 3198/1955 και λοιπών διατάξεων της εργατικής νομοθεσίας. Κρατικοί Έλεγχοι Άρθρ.8.-1.Συνιστάται ειδική υπηρεσία του Υπουργείου Εθνικής Αμύνης, υπό τον τίτλον «Υπηρεσία Αεροπορίας παρά τη ΕΒΑΥ», έργον της οποίας είναι κατά μεν την σχεδιαστικήν- κατασκευαστικήν περίοδον η παρακολούθησις και εποπτεία των εργασιών της ΕΒΑΥ ιδία δε των εκτελουμένων έργων, των εγκαταστάσεων εν γένει, μέσων και εξοπλισμών, η επισήμανσις πάσης διαπιστουμένης κακοτεχνίας και παραλείψεως και η από πλευράς Δημοσίου παρακολούθησις της εφαρμογής των συναφθησομένων συμβάσεων, εν σχέσει προς την εκτέλεσιν έργων της ΕΒΑΥ, κατά δε το στάδιον λειτουργίας της η κάλυψις παντός θέματος αναφερομένου εις την υπό της ΕΒΑΥ εκτέλεσιν εργασιών επ’ ωφελεία του Δημοσίου. Η σύνθεσις και η εν γένει οργάνωσις της ως άνω υπηρεσίας ως και τα της πληρώσεως των οικείων θέσεων, καθορισθήσονται δι’ αποφάσεων του Υπουργού Εθνικής Αμύνης. 2.Καθ’ όλην την διάρκειαν λειτουργίας της ΕΒΑΥ, το Δημόσιον παρέχει προσωπικόν και ευκολίας προς κάλυψιν των δραστηριοτήτων τελωνείου, ως και οιανδήποτε άλλην διοικητικήν βοήθειαν, αναγκαίαν προς διευκόλυνσιν του έργου της ΕΒΑΥ. 3.Ως προς το προσωπικόν της ΕΒΑΥ εφαρμόζονται οι επί του προσωπικού των εγκαταστάσεων Εθνικής Αμύνης ισχύοντες έλεγχοι.     Σελ. 74,04(δ) Τεύχος Θ13-Σελ. 94 «4.Επιτρέπεται η απόσπασις μονίμων πολιτικών υπαλλήλων του Υπουργείου Εθνικής Αμύνης εις εποπτευομένας υπ’ αυτού επιχειρήσεις κοινής ωφελείας, υπό τας προϋποθέσεις και την διαδικασίαν του άρθρ. 39 του Νόμ. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων ν.π.δ.δ.». Η παρ. 4 προσετέθη δια του άρθρ. 10 Νόμ. 696/1977 (κατωτ. αριθ. 19). Διατάξεις Δημοσίου Λογιστικού κλπ. Άρθρ.9.-1.Τα απαιτούμενα δια την συμμετοχήν του Ελληνικού Δημοσίου εις το μετοχικόν κεφάλαιον της ΕΒΑΥ χρηματικά ποσά διατίθενται εκ του δημοσίου προϋπολογισμού δι’ αποφάσεως των Υπουργών Συντονισμού και Προγραμματισμού και Οικονομικών άνευ άλλης διατυπώσεως. 2.Τα εισφερόμενα εις είδος εις την ΕΒΑΥ ανήκοντα εις το Ελληνικόν Δημόσιον ακίνητα και κινητά πράγματα ως και δικαιώματα μεταβιβάζονται αυτή δι’ αποφάσεως των αυτών ως άνω Υπουργών, λεπτομερώς περιγραφούσης τα μεταβιβαζόμενα περιουσιακά στοιχεία. 3.Προκειμένου περί ακινήτων η απόφασις δημοσιεύεται εις την Εφημερίδα της Κυβερνήσεως και μεταγράφεται εις το οικείον Υποθηκοφυλακείον. 4.Δι’ αποφάσεων του Υπουργού Οικονομικών ρυθμίζονται πάσαι αι αναγκαίαι λεπτομέρειαι, δια την εφαρμογήν των διατάξεων των άρθρ. 3, 4, 5 και 7 του παρόντος. Έναρξις ισχύος του παρόντος Άρθρ.10.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Ο Νόμ. 43/1975 επεκτάθηκε στην Ελλην. Βιομηχανία Οχημάτων Μάχης από το Π.Δ. 639/ 1977 (τόμ. 36 σελ. 74,401).